cyanic-selkie/wikianc huggingface dataset:
Ségolène Royal
Presidentsverkiesing in 2007
In die eerste stemming van die Franse presidentsverkiesing op 21 en 22 April 2007 het Ségolène Royal 25,84 persent van die uitgebragte stemme op haar verenig - die beste resultaat van 'n Sosialistiese kandidaat in twintig jaar. Royal se teenstander in die herstemming op 6 Mei was die konserwatiewe kandidaat Nicolas Sarkozy (31,11 persent), wat haar uiteindelik met 53 persent van die uitgebragte stemme geklop het. Royal het 43 persent van die stemme op haar verenig.
Addo-olifant- Nasionale Park
Die Addo-olifant- Nasionale Park is 'n wildreservaat wat naby Gqeberha in Suid-Afrika geleë is. Die park is een van Suid-Afrika se twintig nasionale parke.
Die oorspronklike park is uitgebrei om die Woody Cape-natuurreservaat wat van die Sondagsrivier tot Alexandria strek in te sluit, asook 'n marienereservaat wat St. Croixeiland en Voëleiland in Algoabaai insluit. Die gebied is 'n belangrike broeihabitat vir pikkewyne en ander marienespesies. Die uitbreiding is deel van 'n plan om die park van 1 480 km² uit te brei tot 3 600 km² – die Groter Addo-olifant- Nasionale Park.
Die uitbreiding beteken dat die park vyf van Suid-Afrika se sewe biome insluit. Die park is ook waarskynlik die enigste ter wêreld wat die sogenaamde "Groot Sewe" in hul natuurlike habitat huisves (olifant, renoster, leeu, buffel, luiperd, walvis en witdoodshaai).
Aäron
Aäron (Hebreeus: אַהֲרֹן, Ahärôn, helder verlig of die verligte, Arabies: هارون, Hārūn; Grieks: Ἀαρών) is 'n persoon wat in die Bybel en die Koran beskryf word. Hy was die ouer broer van Moses. Volgens Eksodus 7: 7 was hy drie jaar ouer as Moses maar jonger as Mirjam, hulle suster. Aäron het sy broer Moses gehelp om die Israeliete uit Egipte te lei. In die Hebreeuse Bybel (Ou Testament) word hy in die boek van Sjemot/Eksodus beskryf.
Aäron is met Eliseba, die dogter van Amminadab en die suster van Nagson getroud (uit die stam Juda) en hulle het saam vier seuns gehad: Nadab, Abihu, Eleasar en Itamar (Eksodus 6: 22, Numeri 3: 2, 1: 7, 2: 3, 7: 12, 10: 14, Rut 4: 20, 1 Kronieke 2: 10-11).
Moses se helper
Toe Moses as leier geroep is het God belowe, dat Aäron vir hom ´n "mond" sou wees (Eksodus 4: 16, 30) en in Egipte het Aäron as Moses se profeet opgetree (Eksodus 7: 1, 4: 16-30). Aäron het namens Moses met die farao (die koning van Egipte) gepraat, om hom te oortuig om die Israeliete vry te laat. Volgens Sjemot/Eksodus 7,1 tot 3 (die 1983-vertaling):
Maar die Here antwoord hom: “Kyk, Ek gee aan jou gesag oor die farao, en jou broer Aäron sal jou woordvoerder wees.
Alles wat Ek jou beveel, moet jy aan jou broer Aäron oordra, en hy moet dit vir die farao vertel sodat hy die Israeliete kan laat trek uit sy land uit.
Maar Ek sal die farao hardkoppig maak, sodat Ek baie tekens en wonders in Egipte kan doen.
Saam met Moses het Aäron die volk van Israel met die uittog uit Egipte (Ex 12: 31) en op die woestynreis gelei (Eksodus 16). Tydens die geveg teen Amalek het hy saam met Hur die hande van Moses ondersteun (Eksodus 17: 12). Hy het saam met Moses die berg Sinai opgeklim (Eksodus 19: 24) en later kom hy saam Moses, Nadab, Abihu en sewentig van die oudstes van Israel God aanskou (Eksodus 24: 1-11). Aäron en Hur is as Moses se plaasvervangers aangewys tydens Moses se verblyf op die berg vir veertig dae en veertig nagte (Eksodus 24: 14).
Aäron was die mindere van sy broer Moses. Hy het veral betekenis gehad weens sy priesterskap (Psalms 99: 6, 133: 2). Die priesterskap volgens die orde van Aaron is egter minder as volgens die orde van Melgisedek (Hebreërs 5: 1-6, Hebreërs 7).
Aäron se staf
Aäron se staf is 'n paar keer gebruik om die farao te oorreed om die Israeliete te laat trek.
God het Moses en Aäron in Sjemot/Eksodus 7,9 beveel: "“As die farao vir julle sê: ‘Doen bietjie 'n wonderteken,’ moet jy vir Aäron sê: Vat jou kierie en gooi dit voor die farao neer dat dit 'n groot slang word.”" Hulle is toe na die farao en Aäron het sy staf op die grond neergegooi. Volgens die Bybel het Aäron se staf werklik 'n slang geword, wat al die slange wat die farao se towenaars gemaak het opgevreet het.
Aaron se staf is ook gebruik om die Nylrivier se water in bloed te verander. Hy het "sy kierie opgelig en voor die oë van die farao en sy amptenare op die Nyl se water geslaan" en "al die water het in bloed verander. Die vis in die Nyl het gevrek en die Nyl se water het so gestink dat die Egiptenaars dit nie kon drink nie. (Sjemot/Eksodus 7,20–21)
Suid-Afrikaanse algemene verkiesing van 2014
Suid-Afrikaanse algemene verkiesing van 2014 is 'n algemene verkiesing wat op 7 Mei 2014 in Suid-Afrika gehou is. Dit was die vierde volledig-demokratiese verkiesing sedert die einde van apartheid in 1994.
Agtergrond
Volgens die Grondwet van Suid-Afrika moet 'n verkiesing minstens elke vyf jaar plaasvind. Die doel van die verkiesing is om 'n nuwe Nasionale Vergadering en provinsiale wetgewers te verkies. Die Nasionale Vergadering bestaan uit 400 lede wat deur eweredige verteenwoordiging verkies word en wat op hulle beurt die president van die land verkies.
Politieke partye
Die regerende African National Congress (ANC) met die ondersteuning van die drieledige alliansie met die Kongres van Suid-Afrikaanse Vakverbonde (COSATU) en die Suid-Afrikaanse Kommunistiese Party (SAKP) het sedert 1994 die meerderheid van die setels in die Nasionale Vergadering. In 1999 en 2004 het die steun effens toegeneem maar in 2009 van 69% na 65,9% afgeneem. Die ANC is gelei deur Jacob Zuma wat in 2012 vir ’n tweede vyfjaartermyn verkies is tot president van die ANC toe hy ’n wegholoorwinning teen Kgalema Motlanthe, die enigste opponent, behaal het. Cyril Ramaphosa is aangewys as adjunkpresident van die ANC nadat Motlanthe ’n tweede termyn van die hand gewys het.
Die Demokratiese Alliansie se steun het van 2009 tot 2014 toegeneem van 16,7% tot 22,2%, wat aan die party 'n bykomende 22 setels gee. Helen Zille is as leier herkies tydens die party se Federale Kongres in Gauteng. Die Congress of the People (Cope) was tot voor die verkiesing die derde grootste party en is gelei deur Mosiuoa Lekota. Hy is egter deur Mbhazima Shilowa teengestaan met die geveg wat tot in die Hooggeregshof gedraai het. As gevolg van die stryery het die party heelwat steun verloor en dit het daarop uitgeloop dat die United Congress deur ontnugterde Cope-lede gestig is.
Die Vryheidsfront Plus is in die verkiesing gelei deur Pieter Mulder, adjunkminister van landbou, bosbou en visserye nadat hy ook herkies is as leier. Mangosuthu Buthelezi is steeds die leier van die Inkatha-Vryheidsparty (IVP) ten spyte van ’n aanslag deur Zanele kaMagwaza-Msibi, voormalige voorsitter van die IVP. Sy het die Nasionale Vryheidsparty gestig na ’n vete met Buthelezi.
Op 11 Maart 2014 het die Christen Demokratiese Party aangekondig dat die party hom aan die verkiesing onttrek omdat “met lede se swaarverdiende geld gedobbel word” in ’n poging om ’n setel in die parlement te kry.
Die Suid-Afrikaanse Onafhanklike Verkiesingskommissie het op 17 Maart aangekondig dat 33 partye kandidate vir die nasionale parlementêre verkiesing geregistreer het. Die aantal partye wat om plekke in die provinsiale wetgewers meegeding het is soos volg:
Vier partye het egter nie die verlangde deposito betaal nie en het hul deelname verbeur omdat hulle nie voor 24 Maart 2014 die deposito betaal het nie.
Nuwe partye
Verskeie nuwe partye het op nasionale en provinsiale vlak aan die verkiesing deelgeneem:
Alliansies/Samewerkingsooreenkomste
Die Onafhanklike Demokrate wat 4 setels en 0,9% van die stemme in 2009 gekry het, het met die Demokratiese Alliansie saamgesmelt voor die verkiesing.
Op 20 Desember 2013 het NUMSA, een van Cosatu se grootste bondgenote, aangekondig dat hulle nie die ANC of enige ander politieke party sal steun in 2014 nie en dat NUMSA beplan om ’n nuwe werkersklas-kollektief soortgelyk aan die ontbinde United Democratic Front met die uiteindelike doel om ’n sosialistiese party te vorm wat aan die 2019-verkiesing gaan deelneem.
Op 28 Januarie 2014 het die DA aangekondig dat Mamphela Ramphele ’n uitnodiging om as presidentskandidaat van die DA te staan, aanvaar het  en dat die DA en Agang sou saamsmelt. Op 31 Januarie 2014 het Ramphele gesê dat sy nie DA-lidmaatskap wou aanvaar nie en dat sy die leier van Agang Suid-Afrika sal bly. Dit het heelwat verwarring veroorsaak. Op 2 Februarie 2014 het Zille gesê dat Ramphele die ooreenkoms verloën het. Ramphele het gevolglik verskoning gevra vir die omkeer in haar besluit en gesê dat die tydsberekening nie reg was nie.
Op 6 Februarie 2014 is aangekondig dat die Cope-lede wat Shilowa-ondersteuners was, beplan het om by die United Democratic Movement van Bantu Holomisa aan te sluit. Op 11 Maart 2014 het Al Jama-ah en die Afrika Moslemparty aangekondig dat hulle saam sou werk onder die naam Al Jama-ah Gemeenskapsparty. Op 12 Maart is verslag gedoen dat ’n DA-LP, Beverley Abrahams, by die ANC aangesluit het. Voorts is op 20 Maart 2014 bekend gemaak dat Lourie Bosman, Niekie van den Berg en Theo Coetzee van die DA en Pieter Vorster van die Afrikanerbond hulle by die Vryheidsfront Plus aangesluit het en hulself as parlementêre kandidate beskikbaar stel.
KwaZulu-Natal provinsiale verkiesing
[[Lêer:KwaZulu-Natal provincial election 2014 winner by ward.svg|duimnael|
]]
Limpopo provinsiale verkiesing
]]
Mpumalanga provinsiale verkiesing
[[Lêer:Mpumalanga provincial election 2014 winner by ward.svg|duimnael|
]]
Noord-Kaap provinsiale verkiesing
[[Lêer:Northern Cape provincial election 2014 winner by ward.svg|duimnael|
]]
Noordwes provinsiale verkiesing
[[Lêer:North West provincial election 2014 winner by ward.svg|duimnael|
]]
Oos-Kaap provinsiale verkiesing
[[Lêer:Eastern Cape provincial election 2014 winner by ward.svg|duimnael|
]]
Vrystaat provinsiale verkiesing
]]
Wes-Kaap provinsiale verkiesing
[[Lêer:Western Cape provincial election 2014 winner by ward.svg|duimnael|
.es
.es is die agtervoegsel van domeinname vir Spanje.
Suid-Afrikaanse algemene verkiesing van 2014
Notas
In vergelyking met die gesamentlike stemme van die Demokratiese Alliansie en die Onafhanklike Demokrate in 2009.
In vergelyking met die gesamentlike stemme van Al Jama-ah en die Afrika Moslemparty in 2009.
.es
Hierdie .es-domeinname word deur ESNIC uitgegee, wat ook aanspreeklik is vir die topvlak-domein 'es'.
Sien ook
Toppdomän
.fi
.fi is die agtervoegsel van Finse domeinname.
Hierdie .fi-domeinname word deur FICORA (die Finnish Communications Regulatory Authority) uitgegee, wat ook vir die topvlak-domein 'fi' aanspreeklik is.
Marguerite Clayton
Marguerite Clayton (12 April 1891 – 20 Desember 1968) was 'n Amerikaanse aktrise. Sy was bekend vir haar rolle in die rolprente The Dream Doll (1917), Two-Bit Seats (1917), The Night Workers (1917), en Men in the Raw (1923).
Nancy Dow
Nancy Dow (21 Julie 1936 – 25 Mei 2016) was 'n Amerikaanse aktrise. Sy is bekend vir haar rolle in die rolprente The Ice House (1969) en Pure (2004), en in die televisiereekse The Beverly Hillbillies (1962) en The Wild Wild West (1965).
Norwalk-ooreenkoms
Die Norwalk-ooreenkoms verwys na 'n memorandum van verstandhouding wat in September 2002 tussen die Financial Accounting Standards Board (FASB), die liggaam wat Amerikaanse rekeningkundige standaarde uitgee, en die International Accounting Standards Board (IASB), die liggaam wat internasionale rekeningkundige standaarde uitgee, gesluit is. Die ooreenkoms word so genoem omdat dit in Norwalk bereik is.
Deur die ooreenkoms het die VSA sy verbintenis tot die harmoniëring van Amerikaanse AARP ("GAAP", d.i. Generally Accepted Accounting Principles") met Internasionale Finansiële Verslagdoeningstandaarde bevestig.
In 'n persverklaring na die sluiting van die ooreenkoms, het Robert H. Herz, voorsitter van die FASB, gesê: "Die FASB is verbind tot wêreldwye verslagdoeningstandaarde van hoë gehalte om gesonde wêreldwye kapitaalmarkte te ondersteun".
Die ooreenkoms maak voorsiening vir 'n aantal inisiatiewe, waaronder die uitskakeling van kleiner verskille tussen Amerikaanse en internasionale standaarde, asook om die toekomstige werkprogramme van die twee liggame te belyn en om gesamentlike projekte aan te pak.
Verenigde State (dubbelsinnig)
Die term Verenigde State kan verwys ná:
Huidige lande:
Voormalige lande:
Politieke idees: Die Verenigde State van Noord-Afrika, 'n 1969–1994 beplande Konfederasie van Arabiese en Islamlande onder Moeammar al-Ghaddafi.
Sien ook:
Delectona
Delectona is 'n genus van sponsdiere uit die klas van die Demospongiae (gewone sponse).
Abraham Isaac Steytler
regs|duimnael|260px|Ds. A.I. Steytler.
Ds. Abraham Isaac Steytler (5 Februarie 1840 tot 17 Desember 1922) was 'n leraar van die Nederduitse Gereformeerde Kerk wat die bynaam "Nederduitse Gereformeerde Pous" gekry het weens sy groot invloed.
In 1881 is hy na die NG gemeente Kaapstad beroep waar hy die res van sy bediening deurgebring het. Hy was nie alleen 'n leier in die NG Kerk (onder meer moderator in 1909) nie, maar ook op opvoedingsgebied.
Hy tree in Oktober 1915 af en sterf in 1922 in Kaapstad.
Marla Schaffel
Marla Schaffel (gebore 17 April 1968) is 'n Amerikaanse aktrise. Sy is bekend vir haar rolle in die rolprente I Love You, Don't Touch Me! (1997) en Cradle Will Rock (1999), en in die televisiereekse Law & Order: Special Victims Unit (1999) en Law & Order: Criminal Intent (2001).
Wasbankspruit (Buffels)
Die Wasbankspruit is 'n spruit wat in die noordweste van KwaZulu-Natal, Suid-Afrika vloei. Die spruit ledig in die Buffelsrivier wat later by die Tugela aansluit.
Mia Schaikewitz
Mia Schaikewitz (gebore 23 Mei 1978) is 'n Amerikaanse aktrise. Sy is bekend vir haar rolle in die rolprente Walking in My Sleep (2013) en LA Woman Rising (2018), en in die televisiereekse Push Girls (2012) en Home & Family (2012).
.fj
.fj is die agtervoegsel van domeinname van Fidji.
Eksterne skakels
Toppdomän
Pterosourus
Die pterosourusse (van die Grieks πτερόσαυρος, pterosauros, "akkedis met vlerke") was vlieënde reptiele van die klade of orde Pterosauria. Hulle het van die laat-Trias tot die einde van die Kryt-periode (220 tot 65 miljoen jaar gelede) bestaan. Pterosourusse is die eerste gewerweldes sover bekend wat kragtig kon vlieg. Hul vlerke is gevorm deur ’n membraan van vel, spiere en ander weefsel wat gestrek het van die enkels tot die drasties verlengde vierde vinger.
Vroeë spesies het lang kake met tande gehad, asook lang sterte – terwyl latere spesies ’n baie korter stert gehad het en sommige het nie tande gehad nie. Pterosourusse was van verskillende groottes, van die baie klein Nemicolopterus tot die grootste vlieënde diere van alle tye, onder meer die Quetzalcoatlus en Hatzegopteryx.
Pterosourusse word dikwels "vlieënde dinosourusse" genoem, hoewel dit nie korrek is nie. Die term "dinosourus" word beperk tot dié reptiele wat afstam van die laaste gemeenskaplike voorouer van die groepe Saurischia en Ornithischia (klade Dinosauria, wat voëls insluit). Daar is algemene konsensus dat dit die pterosourusse uitsluit.
Gereformeerde kerk Eloffsdal
regs|170px|duimnael|Mev. (ds.) [[Anna Duvenage|A. Duvenage, eerste predikantsvrou, van 1943 tot 1949.]]
Dit was einde 2014 een van die kleinste Gereformeerde kerke in Pretoria met 118 belydende en 29 dooplidmate, vergeleke met onderskeidelik 165 en 35 einde 2001, maar einde 2015 was dit onderskeidelik 130 en 31. Die kerkgebou is geleë by Mancelaan 760, Mayville. Behalwe dié woonbuurt, beslaan die gemeente ook die woonbuurt waaraan hy sy naam ontleen (Eloffsdal), gedeeltes van Gezina en Wonderboom-Suid en Les Marais. Dis net noord van die woonbuurt Capital Park, wat binne die Gereformeerde kerk Pretoria se grense val.
Eloffsdal het in Oktober 1973 van die gemeentes Eloffsdal-Wonderboom-Suid (waarvan die naam toe Pretoria-Wonderboom-Suid geword het) en Bergsig afgestig. (Nadat Eloffsdal se stigtingsdatum jare lank in die GKSA se Almanak as 1973 aangedui is en Pretoria-Wonderboom-Suid s'n as 1943, is dit in vroeg in die 21ste eeu verander sodat albei se stigtingsdatum van toe af 1943 aangedui word.) Aanvanklik is dienste in die Laerskole Eloffsdal en Boerefort se saal gehou. Later is ’n erf in die woonbuurt Roseville gekoop, maar voor beplanning aan bouwerk nog begin het, het die leraar, ds. P.C. Buys, met die plaaslike AGS-pastoor oor ’n ruiltransaksie begin onderhandel. Albei kerkrade het dit goedgekeur dat Eloffsdal sy erf plus R48 000 ruil vir die AGS se kerkgebou in Mansfieldlaan en ’n pastorie. Die gemeente het die kerkgebou skaars sewe jaar gebruik toe die stadsraad die gemeente se eiendom uitkoop sodat Mansfieldlaand heelwat verbreed kon word ter wille van beter verkeersvloei. Met die ruim vergoeding wat hulle ontvang het, kon die kerkraad ’n nuwe gebou in Mancelaan, een blok oos van die bestaande gebou, oprig.
Die erf waarop die nuwe kerk gebou is, het aan ’n lidmaat, ene Kuyper, behoort wat ’n kluisenaarsbestaan gevoer het. Ná sy dood het die kerkraad die grond aangekoop. Nadat die eerste kerk ontruim moes word, is dienste intussen in die Laerskool Mayville gehou. Die argitekte Paul du Plessis en Van Wyk, wat gevra is om die plan op te stel, het voorgestel dat die gemeente sy kerk bou volgens ’n gewysigde plan van die NG gemeente Wierdapark, wat pas voltooi is.
Ds. B.C. Smit het die eerste sooi op 25 November 1989 gespit en ook die hoeksteen op 23 Februarie 1991 onthul. Die gemeente het as eienaarbouer op getree onder leiding van oudl. J. Briel. Talle ander lidmate het ook bydraes gelewer, byvoorbeeld oudl. T. Sauer wat banke bekom het van die NG gemeente Petronella. Die nuwe kerk is gebou van donker ongepleisterde baksteen en het ’n betreklik laer plafon en plat dakstruktuur. Dit het nie ’n toring of klok nie. Die vensters is horisontaal op grondvlak en teen die plafon geplaas. Die kerk bied sitplek aan 450 kerkgangers, maar aangesien skuifdeure die kerk aan die saal verbind, kan nog 150 sitplekke voorsien word deur die deure oop te skuif.
Àlex Monner
Àlex Monner (gebore 27 Januarie 1995) is 'n Spaanse akteur, regisseur, en vervaardiger.
Signor-Lipps-effek
Die Signor-Lipps-effek is ’n paleontologiese beginsel wat deur Philip W. Signor en Jere H. Lipps voorgestel is. Daarvolgens sal nie die eerste of laaste organisme in ’n gegewe takson as ’n fossiel aangeteken word nie omdat die fossielrekord van organismes nooit volledig is nie.
’n Bekende voorbeeld is die selakant, wat oënskynlik in die laat-Kryt uitgesterf het – of so is geglo totdat ’n lewende een in 1938 gevang is.
Die Signor-Lipps-effek is egter belangriker vanweë die probleme wat dit in paleontologie skep:
Delectona alboransis
Die spons behoort tot die genus Delectona en tot die familie Thoosidae. Die wetenskaplike naam van die spesie is die eerste keer geldig gepubliseer in 1996 deur Rosell.
Gereformeerde kerk Kameeldrift
Die Gereformeerde kerk Kameeldrift is ’n gemeente van die Gereformeerde Kerk (GKSA) in die noordooste van Pretoria in die omgewing van die Roodeplaatdam. Dit sluit die gelyknamige en omliggende landbouhoewegebiede in asook woonbuurte soos Montanapark en Montana-Tuine.
Die Gereformeerde kerk Kameeldrift is op Saterdag 25 September 1976 om drieuur in die kerkgebou van die moedergemeente, Derdepoort, afgestig. Daar was 211 belydende lidmate en 137 dooplidmate. Met afstigting het die gemeente ’n hoewe van sowat 3 hektaar van Derdepoort ontvang waarop die kerkgebou in 1982 opgerig is. Dié grond was eens ’n mielieland tussen die kleinhoewes noordoos van Pretoria. Gedurende die eerste jaar ná afstigting het Kameeldrift ook 'n bruidskat van R8 000 van Derdepoort ontvang. Die gemeente het onmiddellik begin om ’n tuin uit te lê en ’n groot aantal inheemse bome is geplant. Heelwat later, tydens die gemeente se 15-jarige feesviering, is ’n aantal Bybelse bome geplant wat in Suid-Afrika aard.
Eredienste is aanvanklik gehou in die skoolsaal van die Hoërskool F.H. Odendaal. Jan Pretorius was die argitek van die gemeente se eie kerkgebou en die bouaannemer was Hans van der Laan, wat tot minstens 2010 nog lidmaat van die gemeente was. Ds. C.J.H. Breed was voorsitter van die boukommissie. Tydens die bouery is afgekom op ’n ondeurdringbare klipbank waar die diep fondament moes wees. Ook het die hyskraan wat die sentrale dakbalk van staal moes ophys, ’n fout begaan en die hele westelike muur omgestamp. Voorts is die bouwerk aan die kerk onderbreek toe ’n pastorie dringend op die terrein gebou moes word. Albei geboue is in dieselfde jaar voltooi.
Met die jare het die gemeente die kerkperseel verder verbeter: ’n grasdaklapa is by die nuwe swembad gebou, maar dit het afgebrand en is deur ’n grotere vervang. Die tweede lapa het ook gebrand, maar is net herbou. Die pastorie is vergroot en vernuwe nadat die kombuis uitgebrand het. Die gemeente het ook ’n stuk grond langs die kerkperseel aangekoop, waar hulle ’n meerdoelige gemeentesentrum wil oprig.
Die kerkraad het destyds met die beplanning van die kerkgebou voorsien dat die gemeente sou groei; daarom is die kerk heelwat groter as wat destyds nodig was. Ten spyte van sterk groei in die beginjare het die sieletal tussen 2011 en 2014 teruggesak van 658 tot 439, vergeleke met 510 drie jaar vantevore. In 2017 was dit 401.
Karl Bille
Karl Bille (gebore 1 April 1971) is 'n Deense akteur en komponis. Hy is bekend vir sy rolle in die rolprente Anja & Viktor - Flaming Love (2007), What No One Knows (2008), en Anja & Viktor - In Sickness and in Health (2008).
Ann Dowd
Ann Dowd (gebore 30 Januarie 1956) is 'n Amerikaanse aktrise. Sy is bekend vir haar rolle in die rolprente Garden State (2004), Compliance (2012), en Hereditary (2018), en in die televisiereeks The Handmaid's Tale (2017).
Kryt-Paleogeen-grens
Die Kryt-Paleogeen-grens of K-Pg-grens is ’n geologiese aanduiding, dikwels ’n dun rotslaag. Dit dui die einde aan van die Kryt-periode, die laaste geologiese periode van die Mesosoïese Era, en die begin van die Paleogeen, die eerste periode van die Kainosoïese Era, sowat 66 miljoen jaar gelede.
Die grens word verbind met die Kryt-Paleogeen-uitwissing, ’n massauitwissing waarin onder meer alle nie-vlieënde dinosourusse uitgesterf het. Daar word algemeen geglo die uitwissing is veroorsaak deur ’n groot komeet of asteroïde wat die Aarde getref het en ’n katastrofale uitwerking op die omgewing gehad het, insluitende ’n lang impakwinter (weens stof en as wat die Son se strale afkeer), wat dit vir plante onmoontlik gemaak het om fotosintese uit te voer.
In die geologiese rekord word die K-Pg-grens aangedui deur ’n dun rotslaag wat regdeur die wêreld in see- en aardrotse gevind word. Dit bevat hoë vlakke van die metaal iridium, wat seldsaam in die aardkors is, maar volop in asteroïdes voorkom.
Kabinet van Cyril Ramaphosa, Mei 2019
Hierdie kabinet is President Cyril Ramaphosa se tweede, verkleinde kabinet  wat op 30 Mei 2019 ingehuldig is. President Ramaphosa het sy kabinet geskommel op 5 Augustus 2021, met 10 verskuiwings of nuwe ministersaanstellings, asook 'n aantal nuwe adjunkministers.
Kabinetskommeling in 2021
President Ramaphosa het op 5 Augustus 2021 bykans ‘n derde van sy kabinetslede verander. Dit was die derde kabinetskommeling sedert hy op 15 Februarie 2018 as president van die land verkies is.
Die kabinetskommeling volg op onluste wat in KwaZulu-Natal en Gauteng uitgebreek het ná die inhegtenisname van oudpresident Jacob Zuma. Zuma is op 29 Junie 2021 15 maande se gevangenisstraf opgelê deur die Grondwethof weens minagting van die hof. Die klag spruit uit Zuma se versuim om voor die Regterlike Kommissie van Ondersoek na Bewerings van Staatskaping onder voorsitterskap van adjunkhoofregter Raymond Zondo te verskyn.
Berigte dat die staatsveiligheidagentskap en die polisie se misdaadintelligensie onvoorbereid was op die onluste het Ramaphosa genoop om toesig oor die ministerie na die presidensie te verskuif.
'n Ander wesenlike skuif was die bedanking van Tito Mboweni as minister van finansies. Enoch Godongwana is in sy plek aangestel.
Kabinetskommeling in 2023
President Ramaphosa het weereens op 6 Maart 2023 sy kabinet verander. Dit was die vierde kabinetskommeling sedert hy op 15 Februarie 2018 as president van die land verkies is.
Die kabinetskommeling volg op die 55ste Nasionale Konferensie van die African National Congress waartydens Ramaphosa vir 'n tweede termyn as President van die ANC verkies is. Die skommeling het onder andere die aanstelling van Kgosientso Ramokgopa as Minister in die Presidensie verantwoordelik vir elektrisiteit ingesluit, 'n pos wat nuut geskep is weens die voortslepende Suid-Afrikaanse energiekrisis.
Bilateria
Bilateria, of triploblaste, is diere met bilaterale simmetrie; hulle het dus ’n kop ("voorkant") en ’n stert ("agterkant"), sowel as ’n rug ("bokant") en ’n maag ("onderkant"). Hulle het dus ook ’n linker- en regterkant. In vergelyking hiermee het radiaal simmetriese diere soos jellievisse ’n bo- en onderkant, maar nie ’n identifiseerbare voor- of agterkant nie.
Buiten ’n paar filums soos platwurms en Gnathostomulida het die diere volledige spysverteringskanale met ’n aparte mond en anus. Sommige diere soos bogenoemde twee filums het geen liggaamsopeninge nie, terwyl ander skynbare openinge het, soos ’n skynbuikholte.
Geskiedenis
Die vroegste ontwikkeling van die Eumetazoa het in die Neoproterosoïkum plaasgevind. In die vroegste bron van fossiele dierespesies uit die Ediacarium, is 'n paar reste van Bilateria aangetref, soos die spore van 'n wurm. Hierdie spoorfossiel word Heminthoidichnites genoem. Die (liggaams)fossiel Kimberella word gewoonlik ook as 'n lid van die Bilateria beskou. Fossiele wat volop gevind word is spesies van die genus Dickinsonia. Hulle het tot 1 m lank geword en 'n ovale vorm gehad met 'n liggaam wat uit 'modules' bestaan het en 'n middellyn vertoon. Hierdie organismes verteenwoordig dalk 'n uitgestorwe tak wat tussen die Radiata en die Bilateria geplaas moet word.
Kathleen Clifford
Kathleen Clifford (16 Februarie 1887 – 28 Desember 1962) was 'n Amerikaanse aktrise. Sy was bekend vir haar rolle in die rolprente Who Is Number One? (1917), The Law That Divides (1918), en When the Clouds Roll by (1919).
Nodus (fisika)
In die fisika is 'n nodus (of knooppunt) 'n punt in die lengte van 'n staande golf waar die golf die minimum amplitude het. Byvoorbeeld, in 'n snaarinstrument se vibrerende snaar is die punte van die snaar nodusse. Deur die posisie van die eindnodus te verander (bv. deur die gebruik van 'n kitaar se vingerboord), verander die effektiewe lengte van die vibrerende snaar en daardeur die noot wat gespeel word. Die teenoorgestelde van 'n nodus is 'n anti-nodus, 'n punt waar die amplitude van die staande golf maksimum is. Dit kom halfpad tussen die nodusse voor.
Waar die nodusse voorkom in verhouding tot die grens wat die golwe weerspieël, hang af van die eindtoestande of grenstoestande.
Verduideliking
Staande golwe ontstaan ​​wanneer twee sinusvormige golftreine met dieselfde frekwensie in teenoorgestelde rigtings in dieselfde ruimte beweeg en met mekaar inmeng. Dit kom voor wanneer golwe aan 'n grens weerkaats word, soos klankgolwe wat van 'n muur gereflekteer word of elektromagnetiese golwe wat van die einde van 'n transmissielyn gereflekteer word, en veral wanneer golwe in 'n resonator in resonansie beperk word en heen en weer tussen twee grense weerkaats soos in 'n orrelpyp of kitaarsnaar.
In 'n staande golf is die nodusse 'n reeks liggings met tussenposes met ewe groot afstand waar die golfamplitude (beweging) nul is. Op hierdie punte voeg die twee golwe met teenoorgestelde fase saam en kanselleer mekaar. Dit kom voor met tussenposes van 'n halwe golflengte (λ/2). Halfpad tussen elke paar nodusse is plekke waar die amplitude maksimum is en dit word die antinodusse genoem. Op hierdie punte voeg die twee golwe dieselfde fase saam en versterk dit mekaar.
In gevalle waar die twee teenoorgestelde golftreine nie dieselfde amplitude is nie, kanselleer dit nie perfek nie, dus is die amplitude van die staande golf by die nodusse nie nul nie, maar slegs 'n minimum. Dit vind plaas as die weerkaatsing by die grens onvolmaak is.
In resonansie van 'n tweedimensionele oppervlak of membraan, soos 'n dromkop of vibrerende metaalplaat, verander die node in nodale lyne, dvs. lyne op die oppervlak waar die oppervlak beweegloos is, en verdeel dit die oppervlak in aparte gebiede wat met die teenoorgestelde fase tril. Dit kan sigbaar gemaak word deur sand op die oppervlak te strooi, en die ingewikkelde patrone van lyne word Chladni-figure genoem (vernoem na Ernst Florens Friedrich Chladni 'n Duitse fisikus en musikant).
In elektriese transmissielyne is 'n elektriese spanningsnodus 'n elektriese stroomantinodus, en 'n spanningantinodus is 'n stroomnodus.
Nodusse is die punte van nul verplasing, nie die punte waar twee samestellende golwe mekaar kruis nie.
Grenstoestande
Daar is twee grensvoorwaardes wat totale refleksie tot gevolg het:
In Chemie
In chemie word kwantummeganiese golwe, of "orbitale", gebruik om die golfagtige eienskappe van elektrone te beskryf. Baie van hierdie kwantumgolwe het ook nodusse en antinodusse. Die aantal en posisie van hierdie nodusse en antinodusse gee aanleiding tot baie van die eienskappe van 'n atoom of kovalente binding. Atoomorbitale word volgens die aantal radiale en hoeknodusse geklassifiseer, terwyl molekulêre orbitale word volgens die bindingskarakter geklassifiseer. Molekulêre orbitale met 'n antinodus tussen atoomkerne is baie stabiel en staan ​​bekend as "bindingsorbitale" wat die binding versterk. Daarenteen sal molekulêre orbitale met 'n nodus tussen kerne nie stabiel wees nie as gevolg van elektrostatiese afstoting, en staan ​​bekend as "anti-bindingsorbitale" wat die binding verswak.
Nog so 'n kwantummeganiese konsep is die "deeltjie in 'n boks" waar die aantal nodusse van die golffunksie kan help om die kwantumenergietoestand te bepaal - nul nodusse stem ooreen met die grondtoestand, een nodus stem ooreen met die eerste opgewekte toestand, ens. "As 'n mens die eigenstate rangskik in die volgorde van toenemende energieë, ε1, ε2, ε3, ....., val die eigenfunksies eweneens in die volgorde van toenemende aantal nodusse; die n-de eiegenfunksie het n−1 nodusse en tussen elk van die volgende eiefunksies is ten minste een nodus."
Mary Scheer
Mary Scheer (gebore 19 Maart 1963) is 'n Amerikaanse aktrise, skryfster, en vervaardiger. Sy is bekend vir haar rolle in die televisiereekse Quantum Leap (1989), MADtv (1995), Most Extreme Elimination Challenge (2003), en The Penguins of Madagascar (2008).
NG gemeente Tafelberg
duimnael|regs|360px|Die gemeente se kerkgebou in Buitenkantstraat. Dis ontwerp deur die Skots gebore argitek [[George Murray Alexander.]] duimnael|Ds. [[Pieter Gerhardus Jacobus Meiring|P.G.J. Meiring, hulpleraar met werkkring die Buitenkantstraatse wyk van 1893 tot 1897.]]
Die NG gemeente Tafelberg is 'n klein Kaapstadse gemeente van die Nederduitse Gereformeerde Kerk se Sinode Wes-en-Suid-Kaapland, wat op 25 Oktober 1944 van die NG gemeente Tamboerskloof (destyds De Nieuwe Kerk) afgestig het. Op 1 November 2009 het die gemeente 144 belydende- en 33 dooplidmate gehad, wat in 2014 toegeneem het tot 174.
Agtergrond
Susanna Maria Johanna Hertzog het in 1892 op die hoek van Boom- en Buitekantstraat 'n kompleks geboue – woonhuise, 'n skool, 'n tehuis vir bejaarde vroue en twee woonstelle – laat oprig en in 1895 nog 'n groot gebou. Van hierdie geboue was 'n sierlike kerk die middelpunt. Daarby het sy die kerk van al die nodige voorsien. Aan De Nieuwe Kerk (NG gemeente Tamboerskloof) het sy dit alles in trust gegee met die bepaling dat, wanneer daar in die buurt 'n selfstandige gemeente ontstaan, dit aan dié gemeente oorgemaak moes word. Aan die skenking het sy net twee voorwaardes verbind: Die hoeksteen moes met vrymesselaarseerbewyse gelê word en alle dienste in die kerk moes in Engels gehou word.
Op 19 Februarie 1892 het J.H. Hofmeyr, grootmeester van die losie De Goede Hoop, die hoeksteen gelê en met koring, wyn en olie gesalf. Op 27 Januarie 1893 is die kerk plegtig ingewy. Tydens die geleentheid het me. Hertzog self die deure oopgesluit, dr. Kotzé het die Skriflesing waargeneem, dr. Andrew Murray die wydingsgebed gedoen en prof. Marais die rede gevoer. Dieselfde aand is prop. P.G.J. Meiring (later leraar van onder meer Rondebosch, Johannesburg, Johannesburg-Oos en redakteur van die Kerkbode) as hulpprediker, met werkkring Buitekantstraat (soos dié wyk van De Nieuwe Kerk bekend gestaan het), bevestig.
Die skenking het in 'n groot behoefte voorsien. Veral die studente van die Normaalskool het hier aanbid. Die dienste is in Engels gehou. Die buurt het egter so agteruitgegaan dat die skenking mettertyd byna 'n las geword het, sodat die kerkraad dit in 1908 oorweeg het of hulle nie die Trust aan die erfgename van me. Hertzog moet teruggegee nie.
Nog 'n redakteur van die Kerkbode, ds. George Stephanus Malan, het die wyk bedien van 1918.
Afstigting
Intussen het daar twee dinge gebeur wat vir die toekoms van die wyk beslissend was: Nuwe woonbuurte het teen Duiwekop (Duiwelspiek) ontstaan en die Engelse dienste is in 1931 afgeskaf. So hard het die gemeentelede gewerk en lede gewerf dat die kerkraad in 1935 weer 'n hulpprediker aangestel het. Met soveel vrug het prop. P.W. de Lange gewerk, dat die kerkraad ná sy vertrek weer 'n medeleraar beroep het.
Op 10 Augustus 1935 is prop. J.D. Vorster in die kerk te Buitekantstraat bevestig. Op 25 Oktober 1944, 47 jaar na haar dood, is die begeerte van me. Hertzog vervul en is die gemeente Tafelberg afgestig. Op 9 Desember 1944 is ds. J.D. Vorster as leraar bevestig. In 1949 het die gemeente grenslyne ontvang en 'n tyd van nuwe bloei ingegaan. In 1950 het die Hooggeregshof verskeie artikels van die bemakingsakte so gewysig dat dit die kerkraad vrygestaan het om onbelemmerd die trust tot eer van die Here en ter nagedagtenis aan mej. Hertzog te ontwikkel. Die laaste bepaling van die bemakingsakte lees: "The donor desires to have it recorded that the whole subject of the donations has been erected and set apart in loving memory of her late Father and Mother, William Frederik Hertzog and Susanna Cornelia Hertzog (born Hiddingh)."
Me. S.M.J. Hertzog
Ds. (later dr.) J.D. (Koot) Vorster, eerste leraar van die gemeente, het by geleentheid tereg opgemerk dat me. Hertzog die “moeder” van die gemeente is. Sy het, na die afsterwe van haar ouers, besluit om hul nagedagtenis op 'n buitengewone wyse te eer deur die kerkgebou op te rig op die perseel waar haar ouerhuis gestaan het.
Besondere teëlwerk
Die teëlwerk op die voorstoep en in die twee voorportale van die kerkgebou is uniek omdat dit gedeeltes van die Bybel uitbeeld: op die voorstoep word 'n outydse weegskaal en die kraai wat vir Elia kos gebring het, uitgebeeld. Die teëls in die voorportale beeld die kruisiging uit - die doringkroon, geselswepe, Judas met 'n tou om sy nek en die haan wat kraai.
duimnael|regs|320px|Die kerkgebou uit die suidweste gesien.
Skool en tehuis vir behoeftige dames
Me. Hertzog se innige begeerte was om haar medemens te dien. Aan die een vleuel van die kerkgebou, in Cornelialaan, het sy agt kamers wat na haar moeder, Cornelia, vernoem is, vir behoeftige dames ingeruim. Die Cornelia Rooms het in 1933 in onbruik geraak. Aan die ander vleuel van die kerkgebou het sy drie skoolkamers ingerig, die William Frederik Schools - vernoem na haar vader. Dié skool het 14 jaar sy opvoedingstaak verrig en is in 1907 gesluit. Die Cornelia-kamers word vandag onderskeidelik as 'n kerkkantoor en pakkamers gebruik terwyl die skoolkamers as 'n moederskamer, konsistorie en meerdoelige kombuis gebruik word. Op die tweede verdieping van die voorkant van die kerkgebou is twee gerieflike woonstelle gebou - een vir die destydse opsigter en een vir die onderwyser van bogenoemde skool. Hierdie woonstelle word tans deur die koster bewoon.
Meublement
Die meubels vir die skool is uit Skotland bestel terwyl die stoele vir die kerk uit Boston, VSA, ingevoer is. Van die oorspronklike stoele word nog op die kerkgalery gebruik. Daarby het me. Hertzog ook twee traporrels, 'n klavier, verskillende horlosies, pragtige klein tafeltjies en breekgoed (600 van elk) met die stempel van die Mission Hall daarop, aangekoop. Heelwat van bogenoemde items is vandag nog in die gemeente se besit alhoewel na 'n honderd jaar min van die breekware behoue gebly het!
Die orrel
Die pyporrel met sy pragtige okkerneuthoutkas en sy 1 164 pype verdien spesiale vermelding. Op 11 April 1892 het ene mnr. W.J. Hadfield die kontrak vir die installering van die orrel onderteken. Na voltooiing het hy trots verklaar: "I know there is not another organ here with a 16ft. speaking front.” Hy het sorg gedra dat die klankmeganisme vir die strawwe Kaapse klimaat aangepas word. Die orrel, wat gedurende 1892 gebou is, is reeds twee keer herbou – die eerste keer in 1965 en dan weer vroeg in 2000. 'n Besondere kenmerk van die orrel is die oorspronklik handgeskilderde frontpype asook die 54 horisontale trompetpype wat oor die kerkruim soos kopervleuels uitstrek.
Restourasie van die kerkgebou
Omvattende restourasie van die buitekant van die kerkgebou is 'n paar jaar gelede voltooi. Herstelwerk aan die binnekant het reeds begin - die twee deftige voorkamers is herstel, 'n meerdoelige kombuis is ingerig, die kerk se vensters is met gekleurde glas vervang en twee kroonkandelare (gebaseer op die oorspronklikes wat jare gelede verwyder is) is geïnstalleer.
Heyshopedam
Die Heyshopedam is geleë in die Assegaairivier in Mpumalanga, Suid-Afrika. Die dam is in 1983 voltooi. Die wal is 29 m hoog en die bakmaat is 451 miljoen m3.
Les Plus Beaux Villages de France
Les Plus Beaux Villages de France ("Die Mooiste Dorpe van Frankryk") is 'n onafhanklike vereniging, wat in 1982 gestig is en hom vir die bevordering van klein historiese dorpe beywer. Dorpe wat deur die organisasie gelys word, voldoen almal aan 'n aantal vereistes: Hulle bevolking moet minder as 2 000 mense wees, en hulle moet ten minste twee besienswaardighede van natuurskoon, wetenskaplike, artistieke of historiese belang besit. Tans word 148 dorpe deur die vereniging gelys, en duisende ander het aansoek gedoen om bygevoeg te word.
Soortgelyke verenigings is ook in België en Italië gestig.
Svend Bille
Svend Bille (15 Julie 1888 – 3 April 1973) was 'n Deense akteur. Hy was bekend vir sy rolle in die rolprente Thru Trials to Victory (1911), Magdalene (1918), 7-9-13 (1934), en Week-end (1935).
Getroud met rugby (TV-reeks)
Getroud met rugby is 'n Suid-Afrikaanse televisieprogram wat vir die eerste keer op 7 April 2009 op kykNET uitgesaai is. Dit is bemark as die Afrikaanse weergawe van die Britse TV-program, Footballers' Wives.
Rolverdeling van sepie
Bibi Stephanie Baartman Iva Nadia Beukes Nina Jocelyn Broderick Gerald David Clatworthy Blitz Werner Coetser Pottie Christo Compion Thomas Arno Greeff Simon David Louw Denver Vaughn Lucas Jade Jolene Martin Ike Fezile Mpela Koekie Rina Nienaber Schalk Brand Johan Scholtz Anja Elsie Slabbert Laetitia Franci Swanepoel Fafa Beltrami Altus Theart Renate Christel van den Bergh Maryke Marijke van der Westhuizen Lorette Ilse-Lee van Niekerk Festus Louis van Niekerk Reitz Bekker Sean van Noordwyk Sasha Anlia van Rensburg Gideon Bekker David Vlok Bella Avah Weyer Chrizanda Melissa Willering
Windows RT
Windows RT toon baie ooreenkomste met Windows 8 aangesien albei bedryfstelsels op dieselfde bedryfstelselkern baseer en dus ook grotendeels gebruik maak van dieselfde bronkode. In teenstelling met Windows 8 kan verbruikers op Windows RT-toestelle uitsluitlik sagtewaretoepassings installeer wat spesifiek vir hierdie mobiele bedryfstelsel ontwerp of in Microsoft se Windows Store-aanlynwinkel afgelaai is.
Spesiale toepassings vir Windows RT sluit aangepaste weergawes van kantoorprogrammatuur in, waaronder Word, Excel, PowerPoint en Outlook, wat saam met die bedryfstelsel op nuwe toestelle versprei word. Die eerste tabletrekenaar, wat saam met Windows RT aangebied word, is Microsoft se Surface. Hierdie tabletrekenaar is met 'n Tegra-ARM-verwerker toegerus wat deur Nvidia vervaardig word. Daarenteen sal Microsoft se tweede tablet, Surface Pro, met 'n Intel-verwerker en die gewone weergawe van Windows 8 toegerus wees.
Skanskorf
'n Skanskorf of korfskans is 'n kubusvormige mandjie van metaal (ogiesdraad van gegalvaniseerde staal) wat met klippe volgemaak en gebruik word om grond te verstewig. Dit word opgerig om gronderosie teë te sit. Hierdie kubusvormige draadwerk is sterk en buigsaam; as die grond, humus, maar ook plantwortels eers tussen die rotse deurgesyfer of deurgroei, sodat die mandjie vol is, stabiliseer dit die wal en sal die klippe in dieselfde formasie bly, selfs lank nadat die mandjie verweer het. Die ogiesdraad roes en breek mettertyd af, sodat slegs die klippe oorbly.
Deuterostomia
Deuterostomia ("tweede mond" in antieke Grieks) is ’n superfilum in die koninkryk Animalia (diere). Dit is ’n sustersklade van Protostomia; saam vorm hulle die klade Nephrozoa.
Ontwikkeling
Deuterostomia is ’n takson van die klade Bilateria in die subkoninkryk Eumetazoa. Hulle word van Protostomia onderskei deur die manier waarop die embrio twee openinge ontwikkel: In Deuterostomia word die eerste opening die anus, terwyl Protostomia eers die mond ontwikkel.
Daar is drie hoofklades in Deuterostomia:
Eienskappe
In beide Deuterostomia en Protostomia ontwikkel ’n sigoot eers in ’n hol bal van selle, wat ’n blastula genoem word. In Deuterostomia vind radiale kliewing plaas, waar die selle radiaalsimmetries ten opsigte van die as van die eier gerangskik bly. Die mesoderm vorm as evaginasies (uitstulpings) van die ontwikkelde ingewande; dit breek af en vorm die seloom (buikholte).
’n Groot verskil tussen Deuterostomia en Protostomia is dat die opening aan die onderkant van die vormende gastrula by eersgenoemde die anus word, terwyl dit by laasgenoemde die mond word. By Deuterostomia ontwikkel die mond later aan die teenoorgestelde kant van die embrio en ’n spysverteringskanaal ontwikkel tussen die mond en anus wat die twee verbind.
Lughawe Phu Cat
Lughawe Phu Cat (Viëtnamees: Sân bay Phù Cát) is 'n lughawe in Viëtnam. Die lughawe lê 30 km suid van Quy Nhon, in die provinsie Binh Dinh en is die tuiste van die Viëtnamese lugredery, Vietnam Airlines.
Die Lughawe aanloopbaan lengte is 3 000 meter. Die lughawe kan 0,5 miljoen passasiers per jaar bedien.
Gereformeerde kerk Meyerspark
duimnael|regs|170px|Dr. [[Cassie Venter|C.J.H. Venter toe hy vierdejaarstudent aan die Teologiese Skool Potchefstroom was saam met ds. P.P. Kruger, Meyerspark se pedikant van 1991 tot 2006. Hy was van 1972 tot 1981 Meyerspark se eerste predikant. ]]
duimnael|regs|170px|Dr. [[Abie Helberg, leraar van 1981 tot 1990, hier afgeneem in sy finale jaar aan die Teologiese Skool Potchefstroom, 1959.]] duimnael|regs|170px|Dr. Petrus Paulus Kruger, leraar van 1991 tot 2006.
Die Gereformeerde kerk Meyerspark is ’n gemeente van die Gereformeerde Kerk (GKSA) in die ooste van Pretoria. Dit sluit, benewens die woonbuurt waaraan die naam ontleen is, ook Die Wilgers, Donkerhoek, Equestria, Boschkop, La Montagne, Lynnwoodrif, Murrayfield, Willow Glen en Silverton uitbr. 10 in.
Die gemeente het op 1 Augustus 1971 van die Gereformeerde kerk Silverton afgestig. Destyds was dit ’n jeugdige gemeente waarvan die gemiddelde ouderdom van sy belydende lidmate in Oktober 1972 net 28 jaar was. So het daar ’n hegte band tussen ’n kerngroep lidmate ontstaan. Die lidmate het dan ook mettertyd ál ouer en die dooplidmate ál minder geword: Einde 1997 was die sieletal 1 006 van wie amper 20 persent dooplidmate was; einde 2001 was die sieletal 789, van wie die dooplidmate amper 17 persent was, maar tot einde 2014 het die sieletal afgeneem tot 443, van wie die dooplidmate net 9,5 persent was. Die lidmaattal het trouens al omstreeks 1990 op sowat duisend 'n hoogtepunt bereik en daarna algaande verminder.
Op ’n kerkraadsvergadering op 19 September 1973 is besluit om ’n kerk-en-saal-kompleks vir die gemeente op te rig. ’n Lidmaat, Renier Roos, is as argitek aangewys. Weens die resessie van destyds kon die gemeente eers nie ’n verbandlening kry nie en het hulle besluit dat die kerkraad as eienaarbouer sou optree. Aanvanklik is die koste op R135 000 (sonder professionele fooie) geraam, maar dit het eindelik amper verdubbel tot R240 000.
Die susters van die gemeente het die orrel afbetaal deur middel van koek- en kosverkopings, terwyl J.V. Juventus geld vir die preekstoel ingesamel het. Die kerkgebou is op 22 Mei 1976 plegtig in gebruik geneem. Die kompleks bestaan uit ’n kerkgebou en saal, skakel met ’n moederskamer en die kombuis. Al die vensters kyk uit op ’n binnehof wat met ’n groot glasdeur verbind word met die saal. Dr. C.H. Venter het ’n gedenkplaat in die kerkgebou se voorportaal onthul.
Ruth Clifford
Ruth Clifford (17 Februarie 1900 – 30 November 1998) was 'n Amerikaanse aktrise. Sy was bekend vir haar rolle in die rolprente The Invisible Ray (1920), The Dramatic Life of Abraham Lincoln (1924), As Man Desires (1925), en Wagon Master (1950).
Mary Kate Schellhardt
Mary Kate Schellhardt (gebore 1 November 1978) is 'n Amerikaanse aktrise en skryfster. Sy is bekend vir haar rolle in die rolprente What's Eating Gilbert Grape (1993), Free Willy 2: The Adventure Home (1995), en Apollo 13 (1995), en in die televisiereeks Private Practice (2007).